钦定古今图书集成/明伦汇编/官常典/第290卷 > 康熙元年
## 钦定古今图书集成/明伦汇编/官常典/第290卷 > 康熙元年

《大清会典》：“康熙元年题准贝子、公女照随父陞降例。”

康熙八年

上谕宗人府：“自古帝王建国，亲亲贤贤，义在并重。《我
太祖》”

太宗。

世祖以来、笃念本支。《敦睦九族》。咸加爱恤。欲其成立、以

共膺福禄也。朕思罪有大小，法有重轻，宗室犯罪，遽行革除，宗室朕心不忍除

世祖皇帝时定案外。自顺治十八年以后。凡宗室有犯

“罪革除宗室者，著将情节一并察明具奏。《特谕》。” 康熙八年六月二十七日

《大清会典》：“康熙八年题准宗室过犯，各照轻重议处。”

其革去“宗室” 之例、永行停止。

是年，题定“觉罗官员各项事务仍移送宗人府。” 康熙十年、

《大清会典》。康熙十年题准：

皇上巡幸，王等以下、觉罗官员以上，出城围猎放鹰。

鹞概行停止。惟新丧送葬者准往。其有以他事告假者，俱不准行。

凡《优恤》、是年题准、无品级闲散宗室、年至十八岁者、准于披甲额数外、令其披甲、照披甲例支给银米至无父幼子、亦照此例、给银米赡养凡《考叙》。是年题定、觉罗官员、停其补授各衙门官

康熙十九年

《大清会典》凡弓箭数目：康熙十九年题定“世子箭二。”

千五百枝弓九张。长子箭一千七百枝弓七张。康熙二十年

《大清会典》。“康熙二十年题定闲散宗室，免其披甲。仍”

照例支给银米

康熙二十二年

《大清会典》。康熙二十二年题定闲散宗室十五岁以

上及未满岁之无父幼子、俱照拖沙喇哈番品级、给与俸禄。其革职之闲散宗室、不准给与。若缘罪被革将军等乞恩赡养者、具呈宗人府察明奏请、月给银四两

是年议准：“觉罗官员，仍不分部院衙门，准其补用；其荫生、监生，照其品级，亦于各部院衙门补用。”

康熙三十二年

上谕内阁：“宗族之始，皆一祖所生；当极致亲睦，共相。”

“爱恤扶持以为生也。今见诸王以下，互相谗害，乐祸幸灾，略无亲睦之谊。凡若此者，朕知而不言，谁复言者？吾宗室中如此，于我人民得无愧乎？以亲九族，九族既睦，《书》有之矣。且或者同为宗室，以他祖父之名名其子若孙者有之。今吾宗室之中，不定为亲睦，以相爱恤扶持之道，长此安穷，无所底止。朕意此后入” 八分公以上诸吉凶事会集之礼，依向所定者行之。如未入八分公以下，至于闲散宗室，其吉凶之事，亦宜定会集仪式。此皆令八旗会集，则不胜其繁矣。其令本翼会集焉。丧事则一旗之中为之服，别旗惟去其缨。又闲散宗室中有极贫者，一有吉凶之事，则称贷而为之，致有窘迫者。凡若此类，诸王以下，闲散宗室以上，各以其意出助银一两，或数星出者，既不以为难，而得之者良有所益，庶不至苦于债负矣。其会集，自其身之品级以下者，而会集之，闲散宗室无品级者，则视其父之品级会集。凡会集不至者，有司者察参。如此则皆相识而亲。不惟是也，有为不善者，遇之亦可教以正，若贫“宗室亦不困于为生。此欲我宗室和协优游以安处之意也。又宗室中今名有犯者，宗人府悉察改焉。自兹以往，岁所送名亦即详察，其有犯者驳之令改焉。朕此旨汝等同满洲尚书侍郎宣示诸王及闲散宗室，令其会同定议以闻。” 康熙三十二年二月初十日。康熙三十六年

上谕宗人府、礼部：“国家乐育人材，振兴文教，将使海”

内英㒞之士，莫不蒸蒸蔚起。矧宗室子弟，系托天潢，岂无卓越之姿，足称令器。允宜甄陶奖励，俾克有成。考诸《前史》，以公族应制举入仕者，代

“不乏人。今属籍所载，日益繁衍，除已授爵秩人员外，闲散子姓，素无职业，诚恐进取之途未辟，向学之意渐隳。嗣后八旗宗室子弟，有能力学属文，奋志科目，应令与满洲诸生一体应试，编号取中。如此则赋质颖异者，咸服习于《诗》书，而学业成就者，不阻抑于仕进。凡属宗支，人人得以自效，而于朕兴贤睦族之至” 意，亦用是以允惬焉。尔等衙门即遵谕行。《特谕》。康熙三十六年九月二十八日

### 宗人府部名臣列传一

秦